GATE 2020 Exam Date: गेट 2020 परीक्षा की तारीखें जारी, यहां देखें पूरा शेड्यूल  
गेट 2020 परीक्षा का पूरा शेड्यूल जारी हो गया है. 
एडमिट कार्ड 3 जनवरी को जारी किया जाएगा.
इस बार 8.6 लाख स्टूडेंट्स ने रजिस्ट्रेशन कराया है.
GATE 2020 परीक्षा की तारीखें जारी कर दी गई है. परीक्षा का पूरा शेड्यूल ऑफिशियल वेबसाइट gate.iitd.ac.in पर जारी किया गया है. उम्मीदवार इस वेबसाइट पर जाकर परीक्षा की तारीख (GATE 2020 Exam Date) चेक कर सकते हैं. गेट 2020 परीक्षा 1, 2, 8 और 9 फरवरी को आयोजित की जाएगी. गेट परीक्षा का एडमिट कार्ड (GATE 2020 Admit Card) 3 जनवरी को जारी किया जाएगा. गेट परीक्षा (GATE 2020 Exam) के लिए इस बार 8.6 लाख स्टूडेंट्स ने रजिस्ट्रेशन कराया है. यह परीक्षा 8 सेशन और 25 विषयों में आयोजित की जाएगी. परीक्षा का आयोजन दो शिफ्ट में किया जाएगा. पहली शिफ्ट सुबह 9.30 से दोपहर 12.30 बजे तक होगी. वहीं, दूसरी शिफ्ट दोपहर 2.30 बजे से शाम 5.30 बजे तक होगी.
 
बता दें कि गेट परीक्षा (GATE Examination) इंडियन इंस्टीट्यूट ऑफ साइंस (IISc) बेंगलुरू और सात अन्य इंडियन इंस्टीट्यूट ऑफ टेक्नोलॉजी (बॉम्बे, दिल्ली, गुवाहाटी, कानपुर, खड़गपुर, मद्रास और रुड़की) संयुक्त तौर पर आयोजित करते हैं. गेट (GATE) के स्कोर के आधार पर ही उम्मीदवारों का एम.टेक. कोर्स में दाखिले के लिए चयन होता है. उच्च शिक्षा में दाखिले के अलावा गेट स्कोर पीएसयू द्वारा भर्ती के लिए भी इस्तेमाल किए जाते हैं.  गेट स्कोर की मान्यता अवधि सिर्फ तीन साल तक होती है.